JohanHeinsen/ENO huggingface dataset:
Aalborgs Stifts Adresseavis, 1826-07-26
Blandinger. Den store Pengemand Hr. Rothschild i Paris har fornylig havt den Ubehagelighed, at en Sæk med 70000 Franker, som han havde afsendt med en Vogn til Calais, er bleven borte underveis. Han har i denne Anledning bekjendtgjort, at hvo der skaffer ham disse Penge igjen skal faae en Belønning af hele 100 Louisdorer. Muligt ellers at Finderen foretrækker, at beholde det Hele, og da bliver det Tab for Manden, som ikke saa let lader sig oprette. J Cornwall i England ere der 15 Bjergværker, som gaae under Havet. Ni af dem ere i Sognet St. Just.
Aalborgs Stifts Adresseavis, 1826-07-26
Reisebeskriveren Hr. Karne beretter, at man ved Hullocks Bjergværk har drevet Stoller (Gange) af 600 Fods Længde ud under Havet, og at Bjergmændene ere ved Stollernes Ende neppe ved et Lag af 30 Fods Tykkelse adskilte fra Havets Bund. Naar der stormer, frembringes en saadan Bulder i disse underjordiske Gange, at Arbeiderne ofte flygte af Frygt for at Vandet maatte bryde ind i Gruberne.
Aalborgs Stifts Adresseavis, 1826-07-26
J et andet Bjergværk, Little Bound, er Bulderen endnu stærkere formedelst store Stene, som dække Bredden og hvor der med paalands Storm er en meget svær Brænding. Allerstærkest er Bulderen i Grønstenstollerne, noget svagere i Granit og Skifer. Mærkeligt er det, at disse Arbeidere kun yderst sielden forhindres ved Vand. Hvor dette findes, er det saltagtigt. Kuns i Botalla-Gruben findes under Havet en Kilde med fersk Vand.
Aalborgs Stifts Adresseavis, 1826-07-26
Den bekjendte Lykkeridder Gregor Mac Gregor, Casiaf Poyais i Amerika, der i Paris var i Arrest og under Tiltale for at have villet forlokke Franskmænd til at reise over til hans Rige, er nu endelig ved Frankrigs Høiesteret frikjendt for al Tiltale i den Sag og har nu Lov til at reise bort, om han vil.
Aalborgs Stifts Adresseavis, 1826-07-26
Man vil vide, at Ruslands Keiser, efter sin Kronning som Konge i Polen, vil have en Sammenkomst med Østerrigs Keiser i Krakov.
Aalborgs Stifts Adresseavis, 1826-07-26
Hans Kongelige Høihed Prinds Frederik Carl Christian af Danmark indtraf den 12te Dennes i Stuttgart paa sin Reise til Gens.
Aalborgs Stifts Adresseavis, 1826-07-26
Moderen til den navnkundige Tyske Skribent August von Kotzebue festligholdt forleden det 90de Aars Fødselsdag i Veimar, hvor hun har sin Bopæl. Hun er efter sin Alder en særdeles munter og rørig Kone.
Aalborgs Stifts Adresseavis, 1826-07-26
Erkebispen i Bordeaux er nylig ved Døden afgaaet i en Alder af omtrent 90 Aar. Der er da et godt Embede blevet ledigt for en Theolog.
Aalborgs Stifts Adresseavis, 1826-07-26
J Paris er en Vexelmægler bleven usynlig med en Kassemangel af 1600000 Franker, som man dog formoder hans Colleger ville betale for ham, paa det at Standen ingen Tort skal lide. Hans Navn er Roger.
Aalborgs Stifts Adresseavis, 1826-07-26
Da de Neapolitanske Finantser ere komne i en slem Uorden, især ved den fordærvelige Revolution 1820, saa har Kongen udstedet et Edict, hvorved bydes, at der af alle Udbetalinger fra den kongelige Statscasse skal afdrages 10 Procento, ligesom og alle nye Embedsmænds Lønning for de første sex Maaneder tilfalder Statscassen. Disse to Jndtægter anslaaes tilsammen til 900000 Ducater om Aaret. Fremdeles lægges en Consumtions-Afgift paa alle Colonialvarer og paa saltet Fisk, som anslaaes til 250000 Ducater. En ny Nærings- og Formueskat af alle Stænder regnes til 400000 Ducater aarlig. Alle nuværende Restancer til de forskellige kongelige Oppebørsler skulle inddrives og anvendes til Rigets Gjelds Afbetaling.
Aalborgs Stifts Adresseavis, 1826-07-26
Uagtet saa mange Capitalister ifjor brændte sig slemt ved Handel med Statspapirer og man i Almindelighed efter Ordsproget antager, at brændt Barn skyer Jld, seer man dog nu igjen i Frankfurt og flere store Handelspladse denne Handel at komme i stærk Flor igjen og endogsaa drives med mere Kjækhed end nogensinde tilforn.
Aalborgs Stifts Adresseavis, 1826-07-26
Den første Hollandske Sildejæger, som iaar indkom til Vlaardingen, solgte sin Sild til 700 Gylden Hollandsk Courant, som er 608 Rigsbankdaler, for hver Tønde. -J Aalborg faaer man Silden for bedre Kjøb.
Aalborgs Stifts Adresseavis, 1826-07-26
J Paris er oprettet et Vasker-Compagnie, der foren yderst billig Betaling modtager Linned=Tøi til Vask og Tørring, som i det Hele ikke varer længere end 1 1/2 Time. Behandlingsmaaden har desuden den Fordeel, at den aldeles ikke skader Tøjet og til enhver Aarstid giver det den samme blændende Hviidhed. For ikke at gjøre de sædvanlige Vaskekoner altfor stor Afbræk, har Compagniet sat Prisen saaledes, at disse endnu kunne finde Fordeel ved at lade det dem af deres Kunder anbetroede Tøj vaske i det mechaniske Vaskerie, og Strygningen, hvormed Compagniet ikke befatter sig, bliver dem da desuden endnu forbeholden. Efter det gjorte Overslag vil et Skib med 12 Hjul, saaledes som Compagniet behøver det, koste 300000 Fr.; dermed kan i 16 Timer vaske og tørres 5000 Kilogrammer (1 Kilogram er noget over 2 danske Pund) Tøi, daglig vil saaledes kunne fortjenes 1000 Fr., hvoraf det Halve fragaaer i Omkostninger og det andet Halve bliver reen Gevinst. Ved anbragte Næt forhindres, at Tøjet blandes imellem hinanden. - Selskabets Capital er bestemt til 1 Mill., fordeelt paa 200 Actier, hver paa 5000 Fr. Blandt ny Skjændigheder af franske Slavehandlerskibe fortælles, at paa et Saadant, der havde 200 Slaver ombord, vilde Besætningen, da den saae, at den ikke kunde undgaae en engelsk Krydser, have reddet sig selv i Baaden, og sprængt Skibet og Negerne i Luften; men blev dog forhindret fra at udføre dette djævelske Forsæt. Et andet strandet Slaveskib havde Mandskabet forladt og taget alt Vand med, saa at de ulykkelige Sorte maatte i de næste 24 Timer have tørstet ihiel, ifald ikke en engelsk Kutter havde reddet dem.
Aalborgs Stifts Adresseavis, 1826-07-26
J Staten Guatimalas første lovgivende Forsamling i 1823 sad 3 Jndianere som Deputerede, hvoraf 2 vare Præster. Ligeledes valgtes en Jndianer til Senator. Jndianske Stammer udgjør mere end Halvdelen af denne Republiks Folkemængde, som ved Constitutionen er sat paa aldeles lige Fod med Spaniernes Efterkommere.
Aalborgs Stifts Adresseavis, 1826-07-26
J Genf snappede den 20de Dennes en bunden Lænkehund et 3 Aars gammelt Barn, bar det ind i sit Hundehuus og søndersled dets Lemmer frygteligen. Moderen, som løb til ved Barnets Skrig, blev ogsaa Skambidt af Hunden, men var dog saa lykkelig at rive sit Barn ud af dens Svælg. Heldigviis var Hunden ikke gal, og man haaber at Begge vil kunne reddes.
Aalborgs Stifts Adresseavis, 1826-07-26
Jesuiterne i Paris have udgivet "Et Ord om Skuespil, hvori alt hvad som hører til Theatret, lige ned til Lysepudseren, erklæres evig fordømte.
Aalborgs Stifts Adresseavis, 1826-07-26
J Antverpen er hæftet en Geistlig ved Navn Geest, som ved falske Papirer havde tilsneget sig en Professorplads ved en Skole i Flandern.
Aalborgs Stifts Adresseavis, 1826-07-26
Ved Theatret i Clermont=Ferrand i Frankrig hændte sig nylig følgende sørgelige Begivenhed: En middelmaadig Skuespillerinde, Demoiselle Henriques, som ikke længe havde været ansat, blev stærk udpeben af nogle unge Mennesker. Stykket var ude og man tænkte ikke mere paa denne i Frankrig meget hyppige Skuespiller Ulykke; men Jomfru Henriques havde taget sig det saanær, at hun, saasnart hun kom hjem i sin Bopæl, styrtede sig ud af Vinduet i fjerde Etage, og slog sig ihiel paa Stedet.
Aalborgs Stifts Adresseavis, 1826-07-26
En Borgermand i Paris har faaet den behagelige Efterretning, at en gammel Fætter af ham er død i Ostindien og har testamenteret ham over 50 Millioner Franker.
Aalborgs Stifts Adresseavis, 1826-07-26
Fædrelandet.
Aalborgs Stifts Adresseavis, 1826-07-26
Kjøbenhavn. Løverdagen den 15de Juli d. A. forsvarede Candid. philologiæ Joh. Nic. Madvig sin for Magistergraden forfattede Disputats emendationes in Ciceronis libros de legibus et academica. De ordentlige Opponentere vare: Hr. Justitsraad Professor Schow og Professor Petersen.
Aalborgs Stifts Adresseavis, 1826-07-26
Ex auditoris opponerede Cand. philologi Flemmer, Dr. philosophie Kramp, Cand. Theologi Hald og Studiosus Philologi Rasmussen. Respondens var Hr. Cand. philol. C. W. Elberling. Akten, som foregik i Regentskirken, begyndte Kl. 9 og vedvarede uafbrudt til Kl. 3.
Aalborgs Stifts Adresseavis, 1826-07-26
Hs. Majestæt har allernaadigst tilstaaet Sognepræsten for Hjermind, Lee og Hjorthede Menigheder i Middelsom Herred, Viborg Amt, Hr. Bjerregaard, en Understøttelse, imod at han i 2 a 3 Aar uden Betaling udleverer Naale- og Løv-Træer, samt giver Vedkommende Anviisning til deres rigtige Udplantning og Behandling. Herr Pastoren har i henved 30 Aar ved fortsat Træplantning virket meget til Plantagers Anlæg paa de ellers øde Hedestrækninger, endog hos flere af Bondestanden, især ved uden Betaling at uddeele saavel Frugt, som Skovtræer, af hvilke han i afvigte Aars Foraar uddeelte 27000 Stykker. Af Naaletræer, som han har plantet, og som nu ere henved 30 Aar gamle, kan nu haves af et Træ ikke blot en jevn Bielke, men 628 Bræder paa 5 Alens Længde og 9 Tommers Brede. Af sin Præstegaards Jorder, der ere af et Areal af 83 Tdr. Land, har Pastor Bjerregaard indtaget 7 Tdr. til Plantage, og agter endvidere dertil at anvende 5 Tdr.
Aalborgs Stifts Adresseavis, 1826-07-26
Fra Bibelselskabet i Danmark er udkommet dets ellevte aarlige Beretning. Dette Selskab blev stiftet den 22de Mai 1814, og Oprindelsen dertil var følgende: Det Londonske Bibelselskab overdrog i Aaret 1812 en af dets Medlemmer Pastor Henderson, at besørge i Kjøbenhavn et Oplag af Bibelen trykt paa Jslandsk, og ligesom det havde foranlediget, at paa mange andre Steder Bibelselskaber, vare opstaaede efter dets Mønster, saa overdrog det og ham, at virke til et lignende Selskabs Oprettelse i Kjøbenhavn, til hvis Raadighed det stillede en Sum af 5000 Pd. Sterling. En Plan for et dansk Bibelselskab blev udkastet, og Dhrr. Münster, B. Thorlacius, Mynster, Thorkelin, P. C. Müller, J. Møller, Brøndsted, Frost udstædte en Jndbydelse om en Sammenkomst den 22de Mai 1814, for at raadslaae om Oprettelsen af et saadant dansk Selskab. Selskabet fik under 16de Juli næstefter kongl. Tilsagn og Beskyttelse, og Stifterne udgave derpaa en Jndbydelse om Bidrag. Disse udeblev ikke, mange Hjelpe, eller Filialselskaber ere ogsaa efterhaanden blevne stiftede over det hele Rige. Ved Rescr. af 16de Mai 1818 skjænkedes Selskabet et Pengebidrag af 4000 Rbd. Navneværdie til at fremme dets gavnlige Formaal.
Aalborgs Stifts Adresseavis, 1826-07-26
Odense, den 21de Juli. Her i Egnen er Rughøsten nu i fuld Gang. Man aander atter friere siden Luftens Afkjøling, der er saa betydelig, at vi have 6 til 8 Graders mindre Varme end før.
Aalborgs Stifts Adresseavis, 1826-07-26
Ved det forenede Skydeselskabs maanedlige Øvelse i Tirsdags, paa dets Lokale ved Søemosegaarden, indtraden højst sørgelige Tildragelse, at et vakkert ungt Menneske og Søn af en retskaffen Borger her i Byen blev skudt derved, at Pistolen, som han holdt ved Piben, gik af, idet han leverede den fra sig paa Skydepladsen. Da Kuglen var gaaet tvært igjennem Halsen og havde truffet Pulsaarerne, var han øjeblikkelig død. Høist beklageligt, at denne uventede Ulykke skulde møde i et Selskab, hvor aldrig før er indtruffet mindste Uheld. Hvorledes det pludselige Sorgens Budskab virkede paa de bedrøvede Forældre og Sødskende, er let at forestille sig. Jdag er den Afdøde stedet til Jorde med et hæderligt Følge af deeltagende Slægt og Venner. Aarhuns.
Aalborgs Stifts Adresseavis, 1826-07-26
Sangeren Copello, der siden vi saae ham sidst, har ladet sig høre med stort bifald i Udlandet, er indtruffen hertil for at give en Concert i den forestaaende Markedstid. Ogsaa Hr. Kirchheiner, Tenorist ved det kgl. Theater i Kjøbenhavn, indtræffer hertil i denne Uge.
Aalborgs Stifts Adresseavis, 1826-07-26
Blandinger. Den Kjøbenhavnske Handelstidende beretter, at der i Triests Havn nu ligger et Dampskib, som nyligen dertil bragte en Ladning raa Brasilie-Sukker fra Hamborg for et der i Nærheden værende Raffinaderi, der blev foranlediget til denne Ordination, denne Artikel i Norden stod i - Det er da en besynderlig Gang, som Sukkerhandelen, nu tager.
Aalborgs Stifts Adresseavis, 1826-07-26
Ved Silkeborgkanten skal Lynilden forleden have antændt en stor Hede, saa at den brændte i flere Dage. J Allingskov ihjelsloges en heel Flok Faar, og i en By nær derved blev ligeledes en Kone dræbt af Lynilden.
Aalborgs Stifts Adresseavis, 1826-07-26
J Aarhuus Avis læses følgende "Forlangt Jndrykkelse: "Kan det med billighed være tilladt en Møller, som holder sig eneberettiget, at forbyde og forhindre Byens Jndvaanere, at kjøbe Meel og Gryn af andre Møllere, naar han ikke selv kan skaffe det Fornødne malet?) En Urmager Mads Jensen Holm i Rønne er for at have myrdet sin Hustru dømt af Underdommeren og Høiesteret til at knibes med gloende Tænger, dernæst den høire Haand ham levende afhugges med en Øxe, og derefter Hovedet ligeledes afhugges med Øxe, samt Legemet at lægges paa Steile og Hovedet tilligemed Haanden at sættes paa en Stage over Legemet &c.
Aalborgs Stifts Adresseavis, 1826-07-26
Skibsefterretninger.
Aalborgs Stifts Adresseavis, 1826-07-26
Travemynde. Den 17de Juli indkom Capt. N. Koefoed, Tre Brødre, fra Aalborg. Hals.
Aalborgs Stifts Adresseavis, 1826-07-26
Den 21de Julii indkom C. H. Pank af og fra Fredericia med Brænde. - Afseilede, P. J. Maag af Kjøbenhavn til Lissabon med Byg. M. Jversen af Aalborg til Altona med Talg, Uld, Skind m.m. O. Aslagsen af og til Arendahl med Rug. O. Jensen af og til Østerriisøer med Byg m. m. H. Christensen af Vaarsaae til Sæbye, ballastet. A. Thorsen af og til Tønsberg med Byg m. m. Den 22de indkom L. Fisker og J. Theilmann af Løgstøer fra Kjøbenhavn med Salt m.m. S. Willumsen af Aalborg fra dito med Stykgods. S. Pedersen af Qvols fra dito med dito. C. N. Damsgaard af Aalborg fra dito, ballastet. J. Jensen af Aalborg fra Sæbye med Brænde. - Afseilede, B. Christensen af Thisted til Kjøbenhavn med Talg og Uld. J. C. Jen ne af og til Skagen med Muursteen m.m. J. Wilson af og til Bosion med Havre. Den 23de indkom J. Johansen af og fra Østerriisøer med Trælast. R. Christensen af Rønne fra Kjøbenhavn, ballastet. C. Nielsen af Heilskou fra dito med Salt og Stykgods. Th. Hjelm af Aalborg fra dito, ballastet. Den 24de indkom L. C. L. Sand af og fra Kjøbenhavn, ballastet. P. Hansen af og fra dito med Salt m.m. T. P. Høierup af og fra Skagen med Klipfisk m. m. - Afseilede, H. Block og H. Haagensen af og til Moss med Rug m. m.C. Christensen af Vaarsaae til Sæbye, ballastet. N. Nissen af Aalborg til Kjøbenhavn med saltede Sild, Havre m.m. T. Olsen af og til Christiansand med Rug m. m.
Aalborgs Stifts Adresseavis, 1826-07-26
Bekjendtgjørelser. At vi, som allernaadigst udnævnte Skiftecommissairer, have taget afgangne Justitsraad Byefoged Bassesens Boe under Behandling, bekjendtgjøres herved til alle Vedkommendes Efterretning.
Aalborgs Stifts Adresseavis, 1826-07-26
En Skiftesamling afholdes i Boets Gaard i Nibe den første Fredag i September Maaned d. A. og siden fremdeles sammesteds den første Fredag i hver Maaned. Clarupgaard og Frederikshavn den 21de Juli 1826. Christensen. Hvass.
Aalborgs Stifts Adresseavis, 1826-07-26
Af min Lærredsboutik i Kildeanlægget har man ved høi lysDag afskaaret og medtaget omtrent 24 Alen Lærred. For Opdagelsen af dette Tyverie udlover jeg herved en passende Belønning. Aalborg den 25de Juli 1826. Anne Schucany.
Aalborgs Stifts Adresseavis, 1826-07-26
Bedste Sort Bordeaux Viinædike faaes hos Rybsaam. Trykte Blanketter til Ministerialbøger kunne, naar derom strax gjøres Bestillinger, erholdes for 4 Mk. 8 s. Bogen paa Addresse-Contoiret i Aalborg.
Aalborgs Stifts Adresseavis, 1826-07-26
J den saakaldte Scheels Gaard paa Hjørnet af All- og Vestergaden, ere til næste Flyttetid 3de Værelser med Kjøkken, Spisekammer, Loftrum m.v. at faae til Leie, hvorom accorN. C. Jensen. deres med Aalborg den 25de Julii 1826. De af Frue Baronesse Rosenkrantz, Hr. Ad NB. juet Fogh og Kjøbmand Kragh i Gaarden No. 224 ved Østeraae beboede Værelser, kan strax eller til næste Mikkelsdag faaes til Leie. Ligesaa nogle Pakhuse og Kornlofter. Man behager at melde sig hos Eieren.
Aalborgs Stifts Adresseavis, 1826-07-26
En duelig Smed, kan erholde et godt og nyt Huus i Fæste, hvorved kan holdes 2 Køer, naar han snarest derom, melder sig paa Bjørum.
Aalborgs Stifts Adresseavis, 1826-07-26
Auctioner. Onsdagen den 1ste August d. A., Formiddag Kl. 10, bortsælges ved offentlig Auction paa Niels Strangesens Boels jord paa Nibe Mark, indeværende Aars nu derpaa høstede Kornafgrøde af Rug, Byg og Havre, ifølge Begjering af første Prioritets Panthavere i bemeldte Boelsjord, som i fornævnte Afgrøde har erholdt Jndførsel. Nibe, den 24de Juli 1826. Arntzen, const. Bye- og Herredsfoged.
Aalborgs Stifts Adresseavis, 1826-07-26
Hovedgaarden Steensbek, beliggende i Horns Herred, Hjørring Amt, af Hartkorn ufri Hovedgaardstaxt 20 Tønder, 4 Skpr. 3 Fdkr. 1 Alb., og Bondeskyld 2 Tdr. 7 Skpr. 2 1/3 Alb., med Vindmølle af Mølleskyld 4 Skpr., et Skovfogedhuus af Bondeskyld 2 Skpr. og en Skov af Skovskyld 7 Skpr. 1 Alb., bliver stillet til en 5te, sidste og endelig Auction paa selve Gaarden Torsdagen den 10de August næstkommende Formiddag Kl. 11.
Aalborgs Stifts Adresseavis, 1826-07-26
Eiendommen findes i Statstidenden og Aalborg Aviser for kort Tid siden beskrevne, at være en af de bedste her i Vensyssel, hvorom Liebhaberne ved at tage samme i Øiesyn ville overbevise sig, ligesom og at Beliggenheden er beqvem for Producternes Afsættelse. Conditionerne erfares saavel hos Procurator Holm i Hjørring som hos Undertegnede, og bemærkes heraf allene: at Approbation strax vil blive meddeelt paa Auctionsstedet, saafremt endog et ikkuns nogenledes antageligt Bud maatte gjøres - at Kjøbesummen, om forlanges, kan blive indestaaende i Eiendommen, og Gaarden med dens Avl, endeel Besætning og Jnventarium, strax tiltrædes. Lysthavende indbydes. Bye- og Herredsfogedcontoiret i Frederikshavn, den 17de Juni 1826. Hvass.
Aalborgs Stifts Adresseavis, 1826-07-26
Efter en af vedkommende første Prioritets Panthaver erhvervet Dom, og derefter passeret Execution og Udlæg, bliver Hovedgaarden Nørlund med tilliggende Bøndergods, Skove og Tiender, bortsolgt ved 3de Auctioner, som afholdes: Torsdagen den 24de August, . hver Gang om Torsdagen den 7de September i Formiddagen Kl. Torsdagen den 21de September 1826, ) 10. De 2de første Auctioner foretages paa Raadstuen i Løgstøer, og den sidste Auction, hvorved Eiendommen absolut bortsælges, afholdes paa Hovedgaarden Nørlund, beliggende mellem Aalborg og Hobroe. Eiendommen, som sælges bestaar af: Hovedgaarden med tilliggende fri Hovedgaardstart Ager og Engs Hartkorn 33 Td. 4 Skpr. 1 Fdk. 1 Alb. samt Skov og Mølleskyld 5 - 2 - 2 - : - tre Sognes Konge- og Kirketiende, matriculeret til 73 - 5 - 2 - 2 - Bøndergods af Hartkorn 257 - 2 - . - . - Hovedgaarden drives med Hoverie, til Eiendommen hører betydelige Skove, hvori er en stor og udmærket god Tørvemose; Tienderne ere for bestandig ansatte til en Refusion af circa 580 Tdr. Kornvare. Nærmere og udførligere Beskrivelse over denne meget betydelige Eiendom, indeholdes i Conditionerne, hvilke, tilligemed Jordebogen, ere til Eftersyn i Løgstøer paa Auctionsdirecteurens Hr. Major Westenholz's Contoir, i Aalborg hos Hr. Gjæstgiver Brünnes, i Randers hos Hr. Kammerraad Andersen; i Odense hos Hr. Procurator Fich i Ringsted paa Byefogedcontoiret, paa Nørlund hos Forvalter Rasmussen som paaviser Eiendommen, samt hos Undertegnede, boende i Læderstrædet Nr. 38 anden Sal. Jøvrigt bemærkes, at hele Kjøbesummen, imod at der stilles Caution for en femte Deel af samme, kan blive indestaaende i Eiendommen. Endelig tilføies, at denne Bekjendtgjørelse tillige tjener de senere Panthavere til Efterretning overeensstemmende med Placaten af 22de April 1817. Kjøbenhavn, den 21de Juli 1826. M. F. Hansteen, Lands Overrets samt Hof= og Stadsrets Procurator.
Aalborgs Stifts Adresseavis, 1826-07-26
Efter en af vedkommende første Prioritetshaver erhverved Dom og derefter passeret Execution og Udlæg, bliver Hovedgaardene Torstedlund og Albek med tilliggende Bøndergods, Skove og Tiender, bortsolgt ved 3de Auctioner som afholdes: Torsdagen den 24de August, Torsdagen den 7de September . 1826. og Torsdagen den 21de September De 2de første Auctioner foretages paa Raadstuen i Nibe hvergang om Eftermiddagen Kl. 4, og den sidste Auction, hverved Eiendommen absolut bortsælges, afholdes paa Hovedgaarden Nørlund, beliggende mellem Aalborg og Hobroe, om Formiddagen Kl. 10. Eiendommene som sælges bestaaer af: a) Torstedlund Hovedgaard med fri Hovedgaardstaxt, Ager og Engs Hartkorn 45 Td. 2 Skpr. 2 Fdk. Skov og Mølleskyld 5 - 7 - 1 - 1 Alb. To Sognes Kongetiende, matriculeret til 21 - . - : - : - Tre Sognes Kirketiende 30 - . - . - : - Bøndergods af Hartkorn. Ager og Eng 231 - 4 - 2 - : - samt Skovskyld 2 - - . - : - b) Albek Hovedgaard med fri Hovedgaardstaxt 17 - 5 - 3 - . -To Sognes Konge- og Kirketiende, matriculeret til Bøndergods af Hartk. 200 - 2 - . - 2 - Mølleskyld. Til Hovedgaarden er fuldt Hoverie og til Torstedlund betydelige Skovstrækninger; Tienderne ere alle for bestandig bortaccorderede eller bestemte og give en Refusion af circa 1070 Tdr. Kornvarer. Nærmere og udførligere Beskrivelse over disse meget betydelige Eiendomme indeholdes i Conditionerne, hvilke, tilligemed Jordebøgerne ere til Eftersyn i Nibe paa Auctionsdirecteurens Hr. Assessor Arntzens Contoir, i Aalborg hos Hr. Gjæstgiver Brünnes, i Randers hos Hr. Kammerraad Andersen, i Odense hos Hr. Procurator Fich, i Ringsted paa Byefogedcontoiret, paa Nørlund hos Forvalter Rasmussen som paaviser Eiendommene, samt hos Undertegnede, boende i Læderstrædet No. 38. J øvrigt bemærkes, at hele Kjøbesummen, imod at der stilles Caution for en femte Deel af samme, kan blive indestaaende i Eiendommene. Endelig tilføjes, at denne Bekjendtgjørelse tillige tjener de senere Panthavere til Efterretning overeensstemmende med Placaten af 22de April 1817. Kjøbenhavn, den 21de Juli 1826. M. F. Hansteen, Lands=Overrets samt Hof= og Stadsrets Procurator
Aalborgs Stifts Adresseavis, 1826-07-27
Blandinger. Keiseren af Brasilien aabnede den 6te Maj de brasiliske Stænders Møde med en fiirlig Tale, hvorved ogsaa Keiserinden, og hans Datter der allerede fører Titelen: Dronning af Portugal, var tilstede. Keiseren omtalte der den Adskillelse, han har gjort mellem begge hans arvede Lande, saaledes at ingen Forening meere kan finde Sted. - Engelske Oppositionsblade vil vide, at denne Adskillelse er hverken Keiseren eller hans Folk tilpas, men allene dreven igjennem ved Sir C. Stuarts Paatrængenhed. Den 10de Maj afgik denne Gesandt fra Rio Janeiro til Lissabon, efter at Keiseren først havde til Belønning for hans Tjenester, udnævnt ham til brasilisk Pair.
Aalborgs Stifts Adresseavis, 1826-07-27
Regeringen i Portugal vil hæve alle Gesandtskaber, og lade alle sine Forhandlinger med fremmede Magter skee ved befuldmægtigede Ministre og Charger.